
 NACRT ZA SAVJETOVANJE S JAVNOSTI
Na temelju članaka 35. i 48.  Zakona o lokalnoj, područnoj i regionalnoj samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19, 144/20), članka 6. Zakona o zakupu i kupoprodaji poslovnog prostora (Narodne novine br. 125/11, 64/15, 112/18, 123/24) članka 34. i 97. Statuta Grada Karlovca (Glasnik Grada Karlovca br. 7/09, 8/09, 3/13, 6/13, 1/15 - pročišćeni tekst, 3/18. 13/18, 6/20, 4/21, 8/21, 9/21 - potpuni tekst i 10/22), članka 11. stavak 2. Zakona o poticanju malog gospodarstva (Narodne novine br. 29/02, 63/07, 53/12, 56/13, 121/16), te Uredbe Komisije (EU) br. 2023/2831 od 13. prosinca 2023. o primjeni članka 107. i 108. Ugovora o funkcioniranju Europske unije na de minimis potpore Gradsko vijeće Grada Karlovca na __. sjednici održanoj __.__.2026. godine donijelo je sljedeću

O D L U K U

o smanjenju visine zakupnine za poslovne prostore u vlasništvu 
Grada Karlovca za 2027. godinu
Članak 1.


(1) U svrhu ublažavanja gospodarskih poteškoća i poticanja gospodarske aktivnosti, utvrđuje se mjera pomoći gospodarskim subjektima za 2027. godinu u obliku smanjenja visine ugovorene zakupnine za korištenje poslovnih prostora u vlasništvu Grada Karlovca, i to:

· 30 % umanjenja iznosa zakupnine za poslovne prostore u kojima se obavlja trgovačka djelatnost na ruralnom prostoru Grada Karlovca,

· do 50 % umanjenja iznosa zakupnine za poslovne prostore u kojima se obavlja nedostajuća (deficitarna) djelatnost na tržištu grada Karlovca, a koje se odobrava na temelju pojedinačnog zahtjeva korisnika poslovnog prostora.


(2) Ruralni prostor u smislu ove Odluke obuhvaća sva naselja izvan samog naselja Karlovac, sukladno članku 2. Statuta Grada Karlovca.


(3) O opravdanosti zahtjeva i točnoj visini umanjenja iz stavka 1. podstavka 2. ovoga članka zaključkom odlučuje gradonačelnik Grada Karlovca, na prijedlog Upravnog odjela za gospodarstvo, razvoj grada i fondove EU.


(4) Upravni odjel iz stavka 3. ovoga članka utvrđuje status deficitarnosti djelatnosti za svaki pojedini zahtjev na temelju analize tržišta, podataka o registriranim djelatnostima na području Grada Karlovca te opravdanosti razloga navedenih u zahtjevu zakupnika.
Članak 2.


Umanjenje zakupnine predstavlja potporu male vrijednosti (de minimis potporu). Trgovačko društvo Inkasator d.o.o. kojoj je povjereno upravljanje poslovnim prostorima će umanjiti račune za pripadajuće postotke, te nadležnom Upravnom odjelu dostaviti podatke o zakupnicima i iznosima potpore koje će nadležni Upravni odjel  temeljem Zaključka gradonačelnika unijeti u Registar državnih potpora pri Ministarstvu financija.  Prije umanjenja zakupnine trgovačko društvo Inkasator d.o.o. je od zakupnika dužna pribaviti Izjavu o korištenim de minimis potporama  koje je primio tijekom bilo kojeg trogodišnjeg razdoblja u skladu s odredbama Uredbe Komisije (EU) br. 2023/2831.
Članak 3.

 
Ova mjera primjenjuje se do 31. 12.  2027. godine na sve važeće ugovore o zakupu poslovnog prostora u vlasništvu Grada Karlovca, te ugovore koji će se sklopiti za vrijeme trajanja ove Odluke. 

Članak 4.

Ova Odluka stupa na snagu osmog dana od dana objave u „Glasniku Grada Karlovca“. 







          PREDSJEDNIK GRADSKOG VIJEĆA:

             Mario Jovković mag. psych.

Dostaviti:

1. Upravni odjel za poslove gradonačelnika, 

2. Upravni odjel za gospodarstvo, razvoj grada i fondove EU,

3. Upravni odjel za proračun i financije,

4. Upravni odjel za imovinsko pravne poslove i upravljanje imovinom, 

5. Inkasator d.o.o. Karlovac, Trg Josipa Broza 4, Karlovac,

6. Glasnik Grada Karlovca.

